**Кыргыз Республикасынын энергетика министрлигинин**

**«Өндүрүштөгү кырсыктарда жабыркагандарга биринчи жардам көрсөтүү боюнча тармактар аралык нускаманы бекитүү жөнүндө» Буйругунун долбооруна**

**НЕГИЗДӨӨ МААЛЫМКАТЫ**

**1.** **Максат жана милдеттер.**

Буйрук долбоорунун максаты - энергетика тармагындагы мыйзамдардагы боштуктарды толтуруу.

Буйрук долбоорунун милдети энергетика тармагынын жана персоналынын коопсуздугун жана ишенимдүүлүгүн камсыз кылуу үчүн отун-энергетика комплексинин ишканаларын ченемдик укуктук актылар менен камсыз кылуу болуп саналат.

**2. Сүрөттөөчү бөлүгү.**

Өндүрүштөгү кырсыктарда жабыркагандарга биринчи жардам көрсөтүү боюнча тармактар аралык нускама өндүрүштүн жана транспорттун коркунучтуу түрлөрүнүн персоналын окутуу тажрыйбасын, ошондой эле электр энергетика тармагынын өзгөчөлүгүн, тейлөөчү персонал үчүн анын жабдууларынын жана түзүлүштөрүнүн потенциалдуу коркунучтуулугун эске алуу менен Кыргыз Республикасынын колдонуудагы мыйзамдарынын негизинде жана ылайык иштелип чыккан. Аларда колдонуудагы ченемдердин, эрежелердин, мамлекеттик стандарттардын жана башка ченемдик документтердин талаптары эске алынган.

«Кыргыз Республикасында жарандардын саламаттыгын сактоо жөнүндө» Кыргыз Республикасынын Мыйзамынын 61-беренесине ылайык жарандар ден соолукту коргоого укуктуу, ал жагымдуу эмгек шарттарын түзүү жана жарандарды окутуу менен камсыз кылынат. «Эмгекти коргоо жөнүндө» Кыргыз Республикасынын Мыйзамынын 11-беренесине ылайык иш берүүчү жумуштарды аткаруунун коопсуз усулдарына жана ыкмаларына окутууну жана өндүрүштө жабыркагандарга биринчи жардам көрсөтүүнү камсыз кылууга милдеттүү.

Өндүрүштөгү кырсыктарда жабыркагандарга биринчи жардам көрсөтүү боюнча тармактар аралык нускама медициналык билими жок, бирок биринчи кечиктирилгис медициналык жардам көрсөтө билүүгө милдеттүү кызматкерлерди даярдоо максатында Кыргыз Республикасынын Энергетика министрлигинин ишканаларында колдонууга милдеттүү.

**3. Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык кесепеттерди болжолдоо.**

Буйруктун долбоорун кабыл алуу терс социалдык, экономикалык, укуктук, укук коргоочулук, гендердик, экологиялык же коррупциялык кесепеттерге алып келбейт.

**4. Коомдук талкуунун жыйынтыгы тууралуу маалымат.**

Өндүрүштө бөөдө кырсыктардан жабыр тарткандарга биринчи жардам көрсөтүү боюнча тармактар аралык нускама долбоору Кыргыз Республикасынын Энергетика министрлигинин илимий-техникалык кеңеши жактыргандан кийин Ченемдик укуктук актылардын долбоорлорун коомдук талкуулоонун бирдиктүү порталына жайгаштырылган (http://koomtalkuu.gov.kg).

Сын-пикирлер жана сунуштар түшкөн жок.

**5. Долбоордун мыйзамдарга шайкештигин талдоо.**

Буйруктун долбоору колдонуудагы мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

**6. Каржылоо зарылдыгы жөнүндө маалымат.**

Буйруктун долбоорун кабыл алуу республикалык бюджеттен кошумча финансылык чыгымдарга алып келбейт.

**7. Жөнгө салуучу таасирди талдоо жөнүндө маалымат.**

Берилген долбоор жөнгө салуучу таасирди талдоону талап кылбайт, анткени ишкердик ишти жөнгө салууга багытталган эмес.

**Министр Т.Ө. Ибраев**